Vertė, kurią numatoma pasiekti operacijos laikotarpio pabaigoje (1). Visoms finansavimo ir investavimo operacijoms: a) sverto ir didinamasis poveikis; b) sutelktų investicijų suma; c) apskaičiuotasis tikslinių galutinių gavėjų [skaičius]; d) klimato tikslus remiančios investicijos; (2) e) aplinkos tikslus remiančios investicijos (2); f) skaitmeninimą remiančios investicijos (2); g) investicijos, padedančios vykdyti pramonės pertvarką (2); h) investicijos, padedančios vykdyti teisingą pertvarką (2); i) ypatingos svarbos infrastruktūrą užtikrinančios investicijos (2); j) investicijos į kibernetinio saugumo, kosmoso ir gynybos sektorius (2); k) jeigu derinama su kitais Sąjungos šaltiniais, nuoroda į negrąžintiną komponentą arba kitų Sąjungos programų finansinės priemonės komponentą (2); l) kiti su konkrečia operacija susiję rodikliai, būtini finansavimo ar investavimo operacijos finansiniam produktui, jei taikytina. Kai taikytina, priklausomai nuo operacijos politikos linijos ir srities ir operacijos rūšies (tiesioginė ar netiesioginė operacija): Tvarios infrastruktūros politikos linija Energetika: a) įrengti papildomi energijos gamybos iš atsinaujinančiųjų ir kitų saugių bei tvarių netaršių ir mažataršių išteklių pajėgumai (megavatais (MW)); b) namų ūkių ir viešosios bei komercinės paskirties patalpų, priskirtų prie geresnės energijos vartojimo efektyvumo klasės, skaičius; c) apskaičiuotas įgyvendinant projektą (-us) sutaupytos energijos kiekis (kilovatvalandėmis (kWh)); d) kiekis, kuriuo sumažintas per metus išmetamas šiltnamio efektą sukeliančių dujų kiekis (išvengtas kiekis), CO2 ekvivalento tonomis; e) investicijų į tvarios energetikos infrastruktūros vystymą, pažanginimą ir modernizavimą apimtis. Skaitmeninis sektorius: papildomi namų ūkiai, įmonės arba viešieji pastatai, kuriuose užtikrinta plačiajuosčio ryšio, kurio sparta ne mažesnė kaip 100 Mbps ir gali būti padidinta iki gigabitinės, prieiga, arba įrengtų viešųjų belaidžio interneto (WIFI) zonų skaičius. Transportas: a) finansavimo ar investavimo operacija yra tarpvalstybinė ir (arba) ja prisidedama prie tarpvalstybinių ir trūkstamų jungčių projektų (be kita ko, projektų, susijusių su TEN-T pagrindinio ir visuotinio tinklo miestų transporto mazgais, regioninėmis tarpvalstybinėmis geležinkelių jungtimis, daugiarūšio transporto platformomis, jūrų uostais, vidaus vandenų uostais, jungtimis su oro uostais ir kelių bei geležinkelių terminalais); b) finansavimo ar investavimo operacija prisidedama prie projektų, padedančių skaitmeninti transporto sektorių, visų pirma diegiant Europos geležinkelių eismo valdymo sistemą (ERTMS), Upių informacijos paslaugų sistemą (RIS), intelektinę transporto sistemą (ITS), laivų eismo stebėsenos ir informacijos sistemą (VTMIS) ir (arba) e. jūrų laivybos paslaugas ir Bendro Europos dangaus oro eismo valdymo mokslinių tyrimų programą (SESAR); c) pastatytų ar atnaujintų alternatyviųjų degalų tiekimo punktų skaičius; d) finansavimo ar investavimo operacija prisidedama prie transporto saugos. Aplinka: finansavimo ar investavimo operacija, padedanti įgyvendinti planus ir programas, kurie yra būtini pagal Sąjungos aplinkos acquis, susijusią su oro kokybe, vandeniu, atliekomis ir gamta. Mokslinių tyrimų, inovacijų ir skaitmeninimo linija a) įmonių, vykdančių mokslinių tyrimų ir inovacijų projektus, skaičius; b) prisidėjimas prie tikslo 3 % Sąjungos bendrojo vidaus produkto (BVP) investuoti į mokslinius tyrimus, plėtrą ir inovacijas. MVĮ linija a) įmonių, kurioms skirta parama, skaičius; b) MVĮ / vidutinės kapitalizacijos įmonėms skirtų asignavimų dydis [%], jeigu pateikimo metu galima jį pagrįstai nustatyti. Socialinių investicijų ir įgūdžių linija a) socialinė infrastruktūra: socialinės infrastruktūros, kuriai suteikta parama, apimtis pagal sektorių ir galimybė ja naudotis: būstas, švietimas, sveikata, kita; b) mikrofinansai ir socialinių įmonių finansai: mikrofinansavimo gavėjų ir socialinių įmonių, kurioms suteikta parama, skaičius; c) įgūdžiai: asmenų, kurie įgyja naujų įgūdžių arba kurių įgūdžiai pripažįstami ir sertifikuojami, skaičius: formaliojo švietimo ir mokymo kvalifikacija. Tiesioginių operacijų atveju, jei taikytina: a) darbų pradžia ir pabaiga; b) projekto investicinės sąnaudos; c) lyčių santykis: i) galutinio gavėjo valdymo grupės; ii) darbo jėgos; iii) savininkų (verslininkų). Per tarpininkus vykdomų operacijų atveju: ASV aspektai. Valstybės narės skyriaus rodikliai: kiti rodikliai, dėl kurių valstybė narė ir Komisija susitarė susitarime dėl įnašo ir tai perkelta į atitinkamą susitarimą dėl garantijos su įgyvendinančiuoju partneriu.